Rikunarita-ORG/Wikinium huggingface dataset:
# Ջրահավաք ավազան

Կապույտ գծերը գետի հոսքն է, շագանակագույն գիծը՝ ավազանի սահմանները
**Գետի ավազան**, ջրբաժան գծով սահմանափակված ցամաքի հատված, որի ջրհոսքերը հավաքվում են առանձին գոտում կամ գետային ցանցում։ Ընդգրկում է գետի մակերեսային և ստորերկրյա ջրահավաքները։ Վերջինիս սահմանները դժվար է որոշել, այդ իսկ պատճառով գետի ավազանի մակերեսը ընդունված է համարել մակերեսային ջրահավաքը։ Հիմնականում բնութագրվում է տարածությամբ, մակերեսի ուղղաձիգ գոտիների բաշխմամբ, լայնությամբ, երկարությամբ, միջին բարձրությամբ և թեքությամբ։

Ջրահավաք ավազանը ջրբաժանով առանձնացած երկրի մակերևույթի տեղամաս, որի ջրերը հոսում են գետը, գետային համակարգը կամ այլ ջրավազան։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 23)։*  |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 544)։*  |
# Քուվեյթի ֆուտբոլի ազգային հավաքական[խմբագրել | խմբագրել կոդը]

Քուվեյթի ֆուտբոլի ազգային հավաքական

منتخب الكويت لكرة القدم| Մականուն | *Al-Azraq* (Կապույտ) |
| Կոնֆեդերացիա | ԱՖԿ (Ասիա) |
| Գլխավոր մարզիչ | Ազատ |
| Ամենաշատ խաղեր | Բադեր ալ-Մուտավա (156) |
| Ռմբարկու | Բաշար Աբդուլահ (75) |
| Հիմնական մարզադաշտ | Jaber Al-Ahmad International Stadium? |
| ՖԻՖԱ կոդ | KUW |
| ՖԻՖԱ դասակարգում | 168 |
| Ամենաբարձր դիրք | 24 (դեկտեմբեր 1998) |
| Ամենացածր դիրք | 172 (նոյեմբեր 2016) |
| ԷԼՕ դասակարգում | 86 |
| Ամենաբարձր դիրք | 26 (դեկտեմբերի 11, 1998) |
|  |
|

|  |  |
| --- | --- |
|

**Տան դաշտ** |

**Մրցակցի դաշտ** |

 |
|  |
| Առաջին հանդիպում |
|  Քուվեյթ 2 – 2 Լիբիա  (Մարոկկո; սեպտեմբերի 3, 1961) |
| Ամենախոշոր հաղթանակ |
|  Քուվեյթ 20 – 0 Բութան  (Ալ-Քուվեյթ, Քուվեյթ; փետրվարի 14, 2000) |
| Ամենախոշոր պարտություն |
|  Եգիպտոս 8 – 0 Քուվեյթ  (Մարոկկո; սեպտեմբերի 4, 1961)
 Պորտուգալիա 8 – 0 Քուվեյթ  (Լեյրիյա, Պորտուգալիա; նոյեմբերի 19, 2003) |
| Աշխարհի առաջնություն |
| Մասնակցություն | 1 (*Առաջինը՝ 1982*) |
| Ամենալավ արդյունք | 1-ին ռաունդ, 1982 |
| Ասիայի գավաթ |
| Մասնակցություն | 10 (*Առաջինը՝ 1972*) |
| Ամենալավ արդյունք | Հաղթող, 1980 |
| Կայք | kfa.org.kw |
|  Kuwait national association football team Վիքիպահեստում |

**Քուվեյթի ֆուտբոլի ազգային հավաքականը** ներկայացնում է Քուվեյթը ֆուտբոլի միջազգային մրցաշարերում և առանձին հանդիպումներում։ Կառավարվում է Քուվեյթի ֆուտբոլի ասոցիացիայի կողմից։

Քուվեյթը մասնակցել է միայն 1 աշխարհի առաջնության՝ 1982 թվականին, որի ժամանակ դուրս է մնացել խմբային փուլից։ Ասիայի գավաթում թիմի միակ հաղթանակը եղել է 1980 թվականին, իսկ 1976 թվականի գավաթին նրանք հասել են եզրափակիչ, սակայն այնտեղ պարտվել Իրանին։

ՖԻՖԱ-ի դասակարգման աղյուսակում զբաղեցնում է 168-րդ հորիզոնականը՝ 2017 թվականի հունիսի 1-ի դրությամբ։

## Ծանոթագրություններ

## Արտաքին հղումներ

* Քուվեյթի ֆուտբոլի ասոցիացիայի պաշտոնական կայքը Արխիվացված 2018-05-09 Wayback Machine
* Քուվեյթի հավաքականը FIFA.com-ում Արխիվացված 2018-09-15 Wayback Machine
* Քուվեյթի հավաքականը soccerway.com կայքում
# Մաուրյաների պետություն[խմբագրել | խմբագրել կոդը]

| Մաուրյաների պետություն |
| --- |
|  |
|  |

**Մաուրյաների պետություն**, պետություն Հին Հնդկաստանում։ Հիմնել է Չանդրագուպտա Մաուրյան (մ.թ.ա. 317 - 293)։ Մ.թ.ա. 314–ին (այլ տվյալներով՝ մոտ 322–ին) գրավել է Մագադհա պետության գահը (այդ թվականը համարվում է Մաուրյաների պետության հիմնադրման թիվը), դարձել Հյուսիս–Արևմտյան Հնդկաստանի տիրակալը։ Մ.թ.ա. 305-ին Չանդրագուպտայի և Սելևկոս I Նիկատորի միջև կնքված հաշտությամբ Սելևկոսը ստացել է 500 մարտական փիղ, զիջել է այժմյան Աֆղանստանի և Բելուջիստանի մի շարք մարզեր։

Մաուրիայի պետությունը Բինդուսարայի մահվանից հետո, մ․ թ․ ա․ 260 թվական
Չանդրագուպտայի որդու՝ Բինդուսարայի ժամանակ (մ.թ.ա. մոտ 293 - 268) Մաուրյաների պետությունը գրավել է Հնդկաստանի մի շարք մարզեր։

Մաուրյաների պետություն հզորության գագաթնակետին է հասել Աշոկայի ժամանակ (մ.թ.ա. 268 - 232) իր մեջ է ներառել ամբողջ Հնդկաստանը (բացի ծայր հարավից)։ Աշոկայի կառավարման վերջին շրջանում զգացվել են կայսրության թուլացման առաջին նշանները։

Աշոկայի հետնորդների ժամանակ Մաուրյաների պետությունը բաժանվել է երկու մասի՝ Արևմտյան և Արևելյան։ Մ.թ.ա. II դարի սկզբին Մաուրյաների պետության հյուսիսարևմտյան մասը գրավել է Հունա–Բակտրիական թագավորությունը։ Վերջին թագավոր Բրիհադրատհի սպանությունից հետո (մ.թ.ա. 187 կամ 185) Մաուրյաների պետությունը դադարել է գոյություն ունենալուց։

Մաուրյաների պետությունը բաժանված էր փոխարքայությունների, նահանգների, շրջանների։ Մայրաքաղաքը Պատալիպուտրան էր։ Մաուրյաների պետությունը ունեցել է մեծաթիվ բանակ։ Պետական–քաղաքական կարգը կրել է արխայիկ շատ գծեր. մեծ դեր են կատարել բարձրաստիճան պալատականների խորհուրդը և աստիճանավորների, քաղաքացիների, համայնքի անդամների ժողովները։ Աշոկայի ժամանակ հովանավորվել է բուդդայականությունը։ Մաուրյաների պետությունը աշխույժ առևտուր է կատարել Ասիայի և միջերկրածովյան հելլենիստական երկրների հետ, դիվանագիտական հարաբերություններ է ունեցել Սելևկյանների, Պտղոմեյանների, Մակեդոնիայի, Կիրենիայի, Էպիրոսի հետ։

## Գրականություն

* Бонгард– Левин Г. М., Индия эпохи Маурьев, М., 1973

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 364)։*  |
# Բրիտանական Հնդկաստան[խմբագրել | խմբագրել կոդը]

**Բրիտանական Հնդկաստան
 անգլ.՝ British Raj**|

|  |  |  |
| --- | --- | --- |
| **←**  | **1858 - 1947** |  **→→→** |

 |
|

|  |  |
| --- | --- |
|  |  |
| **(Դրոշ)** | **(Զինանշան)** |

 |
| **Քարտեզ** |
|  *(1909 թվական*) |
| **Ընդհանուր տեղեկանք** |
| **Մայրաքաղաք** | Դելի |
| **Լեզու** | անգլերեն |
| **Կրոն** | հինդուիզմ, իսլամ, սիկհականություն, բուդդայականություն, քրիստոնեություն |
| **Հիմն** | *God Save the Queen* |
| **Արժույթ** | Հնդկական ռուփի |
| **Իշխանություն** |
| **Պետական կարգ** | Սահմանադրական միապետություն |

**Բրիտանական Հնդկաստան** (անգլ.՝ British Raj), 1858-1947 թվականներին գոյատևած բրիտանական գաղութային տիրություն Հարավային Ասիայում։ Աստիճանաբար ընդլայնվել է և ժամանակի ընթացքում իր մեջ է ընդգրկել ներկայիս Հնդկաստանի, Պակիստանի, Բանգլադեշի և Մյանմայի տարածքները։ *Բրիտանական Հնդկաստան* տերմինով սովորաբար անվանում են Բրիտանական կայսրության ողջ գաղութային տիրույթները, սակայն այն վերաբերում է միայն Հինդուստան թերակղզու Բրիտանական իշխանության տակ տնվող տարածքներին։

1947 թվականին Բրիտանական Հնդկաստանին անկախություն շնորհվեց, որից հետո երկիրը բաժանվեց երկու դոմինիոններ` Հնդկաստանի և Պակիստանի միջև։ Իր հերթին 1971 թվականին Պակիստանից անջատվեց Բանգլադեշը։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բրիտանական Հնդկաստան» հոդվածին։ |
# Անտոն Բրուքներ

| **Անտոն Բրուքներ** |
| --- |
| Anton Bruckner |
| Հիմնական տվյալներ |
| Բնօրինակ անուն | գերմ.՝ Anton Bruckner |
| Ծնվել է | 1824 սեպտեմբերի 4 Անսֆելդեն, Ավստրիա Անսֆելդեն, Linz-Land District, Վերին Ավստրիա, Ավստրիա |
| Երկիր |  Ավստրիական կայսրություն և  Ցիսլեյտանիա |
| Մահացել է | 30 հոկտեմբերի 1896(1896-10-30) (տարիքը 72) Վիեննա, Ավստրիա Վիեննա, Ավստրո-Հունգարիա |
| Ժանրեր | դասական երաժշտություն և սիմֆոնիա |
| Մասնագիտություն | կոմպոզիտոր, երգեհոնահար, մանկավարժ |
| Գործիքներ | երգեհոն |
| Գործունեություն | 1864 - 1896 |
| Աշխատավայր | Վիեննայի համալսարան և Վիեննայի երաժշտության և կատարողական արվեստի համալսարան |
| Կրթություն | Վիեննայի երաժշտության և կատարողական արվեստի համալսարան |
| Անդամակցություն | Katholische Österreichische Studentenverbindung Austria-Wien? |
| Պարգևներ |  և Վիեննայի համալսարանի պատվավոր դոկտոր |
| Ստորագրություն |
|  |
|  Anton Bruckner Վիքիպահեստում |

**Անտոն Բրուքներ** (գերմաներեն՝ Anton Bruckner, սեպտեմբերի 4, 1824(1824-09-04)[…], Անսֆելդեն, Linz-Land District, Վերին Ավստրիա, Ավստրիա - հոկտեմբերի 11, 1896(1896-10-11)[…], Վիեննա, Ավստրո-Հունգարիա), ավստրիացի կոմպոզիտոր, երգեհոնահար և երաժշտության մանկավարժ։ Առաջին հերթին հայտնի է իր սիմֆոնիաներով, մեսսաներով և մոտետներով։ Նրա սիմֆոնիաները համարվում են երաժշտության մեջ ավստրո-գերմանական ռոմանտիզմի եզրափակիչ դրսևորում շնորհիվ իրենց հարուստ ներդաշնակագիտության լեզվի, բարդ պոլիֆոնիայի և երկար տևողության։

## Ստեղծագործական ժառանգություն

Երգահանի ստեղծագործական ժառանգության հիմնական մասը կազմում է սիմֆոնիկ և հոգևոր երաժշտությունը։ Առաջին նշանակալից ստեղծագործությունը Բրուքները գրել է մոտ 40 տարեկան հասակում։ Ճանաչումը եկել է ուշ, երբ երգահանը շուրջ 60 տարեկան էր։

**Ստեղծագործություններ 11 սիմֆոնիա, այդ թվում՝ 2-ը առանց համարի
* հոգևոր երաժշտություն (Ռեքվիեմ (1849); Մագնիֆիկատ (1852); 3 մեծ մեսսաներ, Te Deum (1884), սաղմոսներ, մոտետներ և այլն)
* աշխարհիկ խմբերգեր
* երգեհոնի համար ստեղծագործություններ
* լարային քառյակ (1879)։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անտոն Բրուքներ» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 2, էջ 581)։*  |
# Պայմանագիր[խմբագրել | խմբագրել կոդը]

**Պայմանագիր** է համարվում երկու և ավելի անձանց համաձայնությունը, որն ուղղված է քաղաքացիական իրավունքներ և պարտականություններ առաջացնելուն, փոփոխելուն կամ դադարելուն։

Պայմանագիրը կամային ակտ է, կողմերի կամավոր համաձայնություն։ Պայմանագիր կնքելուն հարկադրել չի թույլատրվում, բացառությամբ այն դեպքերի, երբ պայմանագիր կնքելու պարտականությունը նախատեսված է օրենքով կամ կամովին ստանձնած պարտավորությամբ։

Պայմանագրի հասկացությունը և պայմանները, պայմանագրի կնքման, փոփոխման և լուծման կարգն ամրագրված են Հայաստանի քաղաքացիական օրերնսգրքի 436-469 հոդվածներում։

### Պայմանագրի տեսակներ

#### Հիմնական և նախնական պայմանագրեր

Հիմնական է համարվում այն պայմանագիրը, որը կողմերի համար անմիջականորեն առաջացնում է գույքի փոխանցման, աշխատանքների կատարման, ծառայությունների մատուցման կամ քաղաքացիաիրավական պարտականությունների իրականացման հարաբերություններ։

Նախնական են համարվում այն պայմանագրերը, որոնցով պայմանավորվող կողմերը պարտավորվում են դրանով նախատեսված պայմաններով ապագայում կնքել հիմնական պայմանագիր։

#### Հատուցելի և անհատույց պայմանագրեր

Հատուցելի են համարվում այն պայմանագրերը, որոնցով մի կողմի կատարվածի դիմաց մյուս կողմը պետք է փոխհատուցի։ Հատուցումը կարող է լինել դրամով, այլ գույքով կամ որոշակի աշխատանքի կատարմամբ։ Պայմանագրերը հիմնականում լինում են հատուցելի։

Անհատույց է ճանաչվում այն պայմանագիրը, որով կողմը պարտավորվում է որևէ բան հանձնել մյուս կողմին, առանց նրանից վճար կամ այլ հանդիպական կատարում ստանալու։ Օրինակ` գույքի անհատույց օգտագործման պայմանագիր, նվիրատվության պայմանագիր։

#### Կոնսենսուալ և ռեալ պայմանագրեր

Կոնսենսուալ են համարվում այն պայմանագրերը, որոնց կնքման համար բավական է միայն կողմերի համաձայնությունը, որևէ գործողության կատարում չի պահանջվում։
Ռեալ են կոչվում այն պայմանագրերը, որոնք կնքված են համարվում, երբ կողմերի փոխադարձ համաձայնության հիման վրա կողմը մյուսին իր է հանձնում։

#### Փոխհամաձայնեցված և միանալու պայմանագրեր

Փոխհամաձայնեցված պայմանագրեր կնքելիս կողմերը ոչ միայն պայմանագիր կնքելու փոխադարձ լրացնող կամք են դրսևորում, այլև փոխադարձ կամահայտնությամբ համաձայնություն են կայացնում պայմանագրի բոլոր պայմանների կապակցությամբ։

Միանալու պայմանագրում կողմերից մեկը տեղեկաքարտերում կամ այլ ստանդարտ ձևերում սահմանում է պայմանագրի պայմանները։ Մյուս կողմն իրավունք չունի փոփոխել կամ լրացնել սահմանված պայմանները։ Նա կարող է այդպիսիք ամբողջությամբ ընդունել կամ չընդունել։ Եթե ամբողջությամբ ընդունում է, ապա միանում է պայմանագրին։

## Գրականություն

* Բարսեղյան Տ. Կ. Հայաստանի Հանրապետության քաղաքացիական իրավունք։ Առաջին մաս.- Երևանի պետ. համալս.- Եր.։ Երևանի համալս. հրատ., 2000-528 էջ։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 108)։*  |
# Անգլիացիներ

**Անգլիացիներ** (ինքնանվանում Englishmen, English people), ազգ, Մեծ Բրիտանիայի հիմնական բնակչությունը։ Ապրում են նաև Իռլանդիայում, անգլիական նախկին դոմինիոններում ու գաղութներում և այլ երկրներում։ Լեզուն անգլերենն է։

Հավատացյալ անգլիացիների մեծամասնությունը պատկանում է անգլիկան և կաթոլիկ եկեղեցիներին։ Կան նաև բողոքական տարբեր աղանդների հետևորդներ։ VII-X դարերում կազմավորվեց անգլո-սաքսոնական ժողովուրդը՝ 5-6-րդ դարերում Բրիտանական կղզիներ ներխուժած գերմանական ցեղերի՝ անգլերի, սաքսերի, յուտերի, ֆրիզների և բնիկների՝ գեյլերի, պիկտերի, բրիտների ձուլմամբ։ Անգլիացիների էթնիկական պատմության մեջ շրջադարձ տեղի ունեցավ, երբ նորմանները գրավեցին Անգլիան (1066 թ.) և մոտ երկու դար պաշտոնական լեզուն ֆրանսերենն էր։ XIII-XIV դարերում անգլո-սաքսերը և նորմանները միաձուլվեցին, կազմավորվեց միասնական անգլիական ազգություն։

16-րդ դարում ստեղծվեց համաանգլիական խոսակցական և գրական լեզուն։ XVII դարում Անգլիական բուրժուական հեղափոխության հաղթանակով հիմնականում ավարտվեց անգլիական ազգի ձևավորումը։ XVII-XIX դարերի գաղութային նվաճումների հետևանքով շատ անգլիացիներ տեղափոխվեցին նոր գրավված երկրները (Հյուսիսային Ամերիկա, Ավստրալիա, Նոր Զելանդիա, Հարավային Աֆրիկա) և խառնվելով բնիկների ու այլ երկրներից եկած վտարանդիների հետ, ստեղծեցին անգլերեն խոսող նոր ազգեր՝ ամերիկացիներ, ավստրալիացիներ, նորզելանդացիներ և այլն։

Անգլիացիների կենցաղում պահպանվել են ավանդական շատ սովորույթներ, զանազան ծիսական արարողություններ։ Բնակարանները երկհարկ են՝ միմյանց հետ ներքին աստիճանասանդուխքներով կապված սենյակների ուղղահայաց դասավորությամբ։ Տարածված է բուխարիկը, օգտագործում են յուրատեսակ ուտեստեղեն, հագուստ և այլն։ Անգլիան մարզական շատ խաղերի (ֆուտբոլ, բասկետբոլ, թենիս և այլն) հայրենիքն է։ Հարուստ է նաև անգլիացիների բանահյուսությունը։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Անգլիացիներ» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 382)։*  |
# Հեռազննում[խմբագրել | խմբագրել կոդը]

**Հեռազննում**, օբյեկտի կամ երևույթի մասին տեղեկատվության ստացում առանց նրա հետ ֆիզիկական կոնտակտի։ Սովորաբար այս հասկացությունը օգտագործվում է տարածվող ազդանշանների (օր․՝ էլեկտրամագնիսական ռադիացիա) միջոցով Երկրի վրա օբյեկտների (մակերևույթին, մթնոլորտում և օվկիանոսում) հայտնաբերումը և դասակարգումը բնորոշելու համար։ Տարբերում են ակտիվ (երբ ազդանշանը արձակվում է արբանյակից կամ օդանավից) և պասիվ (արեգակնային ճառագայթման պարագայում) սենսորներ։

## Բնութագիր

Ակտիվ և պասիվ հեռազննում
Պասիվ սենսորները հավաքում են օբյեկտների կողմից ճառագայթված կամ անդրադարձված բնական ռադիացիան։ Անդրադարձված արեգակնային ճառագայթումը պասիվ սենսորների կողմից չափվող ճառագայթման ամենատարածված տեսակն է։ Ակտիվ սենսորները, ի հակադրություն պասիվ սենսորների, ճառագայթում է էներգիան, որից հետո չափում է Երկրի վրա գտնվող օբյեկտի կողմից անդրադարձված ռադիացիան։ Հեռազննումը հնարավորություն է տալիս հավաքել տեղեկատվություն վտանգավոր կամ ոչ հասանելի վայրերում։

## Տեղեկատվության մշակում

Հեռազննման տվյալների որակը կախված է տարածական, սպեկտրալ, ռադիոմետրիկ և ժամանակային լուծաչափերից։

* Տարածական լուծաչափ

Պիքսելի չափը, որը գրանցվել է ռաստերում։ Սովորաբար պիքսելը համապատասխանում է քառակուսի տարածքին 1-ից մինչև 1000մ չափով։

* Սպեկտրալ լուծաչափ

Տարբեր հաճախականություններում գրանցված տիրույթների ալիքի երկարությունն է։ Ներկայումս Լանդսատ 8-ի հավաքագրում է տեղեկատվությունը 11 տիրույթներում՝ տեղեկատվության հավաքագրումը սկսելով 2013 թվականի փետրվարի 11-ից։

* Ռադիոմետրիկ լուծաչափ

Ազդանշանի մակարդակների քանակն է, որը սենսորը կարող է տարբերակել։ Սովորաբար այն տատանվում է 8-14 բիթ սահմաններում։

* Ժամանակային լուծաչափ

Արբանյակի կամ օդանավի թռիչքի հաճախականությունն է միևնույն վայրով։

## Ծանոթագրություններ
# Բարաաթ (հնդկական հարսանիք)

Հարսանեկան երթ․ փեսան ձիու վրա, Պուշկար, Ռաջաստան
Բարաաթի ընդունելություն Պակիստանում
**Բարաաթ** (հինդի՝ बरात; ուրդու՝ برات‎‎; pronunciation ), ավանդական հինդուական հարսանեկան երթ Հյուսիսային Հնդկաստանում, Արևմտյան Հնդկաստանում և Պակիստանում, որին մասնակցում են փեսացուն և նրա մտերիմները։ Հնդկական հյուսիսային բնակավայրերում փեսան սովորաբար ուղևորվում է հարսանիքի վայր (հաճախ հարսի տուն)՝ իր ընտանիքի անդամների ուղեկցությամբ։

Բարաաթը կարող է վերածվել մեծ տոնախմբության՝ նվագախմբի և պարողների մասնակցությամբ, առանձին բյուջեով։ Փեսան և նրա ձին պետք է շքեղ զարդարված լինեն և, որպես կանոն, չեն մասնակցում տոնախմբության մասնակիցների՝ «**բարաաթների**» պարերին ու երգերին։ Փեսան սովորաբար սուր է կրում։ «Բարաաթի» անվանումը օգտագործվում է նաև ավելի լայն իմաստով՝ նշանակելով հյուր, որը հրավիրվել է փեսայի կողմից։ Ավանդաբար բարաաթի հյուրերին ընդունում է հարսի ընտանիքը։

Թափորը հրավառության, թմբուկների և դհոլի թմբկահարման ուղեկցությամբ հասնում է հանդիպման վայրը, որտեղ հանդիպում են երկու ընտանիքների ավագները։ Հյուսիսհնդկական հինդուական հարսանիքի ժամանակ փեսային դիմավորում են ծաղկաշղթաներով և արատիներով։ Ավանդական հյուսիսային հնդկական հարսանիքի ժամանակ բարաաթիները հարսանիքի վայր են հրավիրվում շահնայ նվագելու համար, որը խորհրդանշում է հարսանիքի բարեհաջող ընթացքը, ինչպես հինդուսների, այնպես էլ մուսուլմանների և սիկհերի համար։

## Փենջաբցիների բարաաթ

Փենջաբցիների շրջանում բարաաթի երթին մասնակցում են և՛ տղամարդիկ, և՛ կանայք։ Թե՛ հարսի, թե՛ փեսայի մտերիմ արական սեռի ազգականները միշտ կրում են չալմա՝ մատնանշելով նրանց բարձրաստիճան լինելու մասին։ Երբ երթը հասնում է հարսանիքի վայր, կատարվում է մի արարողություն, որը հայտնի է որպես միլնի (բառացիորեն «հանդիպում» կամ «միաձուլում»), որի ժամանակ հարսի և փեսայի հարազատները ողջունում են միմյանց։ Այն սովորաբար սկսվում է երկու հայրերի հանդիպումով, հետո իրար ողջունում են երկու մայրերը, քույրերը, հորեղբայրները, մորաքույրները, զարմիկները։ Միլնիին մասնակցում են նույնիսկ հեռավոր ազգականները՝ խորհրդանշելով երկու տոհմերի միավորումը։

## Ռաջպուտցիների բարաաթ

Ռաջպուտների մոտ բարաաթին մասնակցում են բացառապես տղամարդիկ, սակայն մեր օրերում մասնակցում են նաև կանայք։ Փեսային սովորաբար հագցնում են երկար ոսկեգույն շերվանի ֆրակ վերարկու (աչկան), նարնջագույն չալմա և կիպ չուրիդար շալվար կամ գալիֆե՝ ջուտի տափակ կոշիկներով։ Երթի մասնակիցները պետք է կրեն նաև աչկաններ (շերվանիներ)՝ հեծյալի վարտիք և սաֆա (գունավոր չալմա)։ Դեպի հարսի տուն երթը շատ շքեղ տեսք ունի, քանի որ դրա մասնակիցները բացարձակապես չեն պարում փողոցներում։ Բոլոր մասնակիցները՝ ներառյալ փեսան, ով նստած է ձիու կամ փղի վրա, զինված են սրերով։ Ձին կարևոր է ռաջպուտների համար։

Այնուհետև տեղի է ունենում պարզ միլնի արարողություն, և երկու ընտանիքները միմյանց հանդիպելիս բարեմաղթանքներ են փոխանակում։ Դրան հաջորդում են թեթև խորտիկների և թեյի հյուրասիրությունը՝ կրոնական արարողությունից առաջ։ Մեկ առ մեկ կանչում են ընտանիքի անդամներին, փոխանակում ծաղկեշղթաներ ու գրկախառնվում են։

Փեսան իր ընտանիքին մատուցում է կարահ պրաշադ (տոնական պուդինգ)։

## Ծանոթագրություններ
# ש

| Շին |
| --- |
|  |
| Տեսակ | եբրայերեն այբուբենի տառ և shin? |
| Մասն է | Եբրայական այբուբեն |
| Հիմք | 𐡔? |
| Յունիկոդի նշան | 𐡔? |

**Շին**, եբրայական այբուբենի 21-րդ տառն է։ Նույնահունչ է սեմական լեզվաընտանիքի այլ լեզուներին համապատասխան տառերին՝ ش (արաբերեն) և ܫ (արամեերեն)։

Թվային արժեքը՝ 300։ Հայերենում համապատասխանում է «Շ շ» տառին։
# Նոյեմբերի 15[խմբագրել | խմբագրել կոդը]

|  |  |  |
| --- | --- | --- |
| << | **Նոյեմբեր** | >> |
| Կի | Եկ | Եք | Չո | Հի | Ու | Շա |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |  |  |  |  |  |

**Նոյեմբերի 15**, տարվա 319-րդ (320-րդ նահանջ տարիներում) օրն է։

* Տարվա ավարտին մնում է 46 օր։

## Դեպքեր

1889թ- Բրազիլիայի անկախության օր

## Ծնունդներ

* 1966՝ Էվան Ադամս
* Դոյնա Ալդյա-Տեոդորովիչ
* Ալբերտ Անդո
* Արթուր Աֆրիկյան
* Էնրիկո Բալդինի
* Դանիել Բարենբոյմ
* 1882՝ Լազար Բիչերախով
* Յարոսլավա Բլաժկովա
* Թինա Բլաու
* Դալջիետ Կաուր Բհանոտ
* Բյոռն Բյոռնսոն
* Ժերոմ Բոնապարտ
* Ալեքսանդր Բորտնիկով
* Կատարինա Բուլատովիչ
* Ռենե Գենոն
* Գուա (շիմպանզե)
* Յուլի Դանիել
* Պաուլո Դիբալա
* Նոյեմզար Եղիազարյան
* Մինաս Զաքարյան
* Սենիե Զոգու
* Ժակ Ռենե Էբեր
* Էդեր
* Իլդիկո Էնյեդի
* Գաբի Էսպինո
* Կարլ-Էնթոնի Թաունս
* Գրիշա Իսախանյան
* Վիրժինի Լեդուայեն
* 1945՝ Անի Ֆրիդ Լինգստադ
* Խոսե Խոակին Ֆեռնանդես դե Լիսարդի
* Սյուզաննա Լոթար
* Արդվարդ Կանայան (ճարտարապետ)
* Ռոբերտո Կավալի
* Վենիամին Կիսիլևսկի
* Վասիլե Կոնտա
* Վիկտոր Կոչևսկի
* Գերհարդ Հաուպտման
* Վիլյամ Ավերել Հարիման
* Ուիլյամ Հերշել
* Աիդա Հովհաննիսյան
* Արտաշես Հովհաննիսյան (ռեժիսոր)
* Հովհաննես Հովհաննիսյան (բժիշկ)
* Բեյմբեթ Մայլին
* Մանուել II (Պորտուգալիայի թագավոր)
* Աբրահամ Մանուկյան
* Ֆելիպե Մատեու ի Լյոպիս
* Հրաչյա Մարգարյան
* Ռուբեն Մարուխյան
* Մինամի Մինեգիսի
* Ստեփան Մինասյան
* Գրիգոր Մխիթարյան
* Պավել Մոչալով
* Մոտեյուս Շումաուսկաս
* Օսիպ Պետրով
* Արտավազդ Պերպերյան
* Կամսար Սարգսյան
* Ալեքսեյ Սերով
* Տիյտ Սոկ
* Ռենդի Սևիջ
* Շեյլին Վուդլի
* Ուիլյամ Փիտ Ավագ
* Քիթի Բրաքնել
* Քևին Վիմեր
* Լիլի Օլդրիջ
* Խոսե Կառլոս Օրտիս
* Ջորջիա Օ’Քիֆ
* Ֆրանչեսկո Ռոզի

## Մահեր

* Գալուստ Ադոնց
* Թորոս Ազատյան
* Ալբերտ Մեծ
* Սերգեյ Ամմոսով
* Լայոնել Բերիմոր
* Ժան Գաբեն
* Գուրգեն Գաբրիելյան (գրող)
* Էդդի Գերերո
* Քրիստոֆ Վիլիբալդ Գլյուկ
* Ելենա Գոգոլևա
* Հանս Քրիստիան Գրամ
* Վիլլի Գրինբերգ
* Էմիլ Դյուրկհեյմ
* Յոհան Կեպլեր
* Յան Ամոս Կոմենսկի
* Կոստանդին VIII
* Գերասիմ Ղազանչյան
* Կոնստանտին Մալխասյան
* Նիկոլետտա Մակիավելլի
* Դմիտրի Մամին-Սիբիրյակ
* Հարություն Մկրտչյան (գրող)
* Մուստաֆա IV
* Անդրեյ Շտոգարենկո
* Էտտորե Ջաննինի
* Սաթթար Խան
* Ժան Բատիստ Սեյ
* Հենրիկ Սենկևիչ
* Իվան Սեչենով
* Վլադիմիր Վենգերով
* Ալֆրեդ Վեռներ
* Չառլզ Թոմսոն Ռիս Վիլսոն
* Կարեն Տեր-Մարտիրոսյան
* Ցի Սի կայսրուհի

## Տոներ

* Հայ Ասպետության տոն. այս օրը 1256 թ. Հայոց Արքա Հեթումը ասպետացրեց («ձիավորեցրեց») իր որդի Լևոն արքայազնին
# Ռուքմինի Դևի[խմբագրել | խմբագրել կոդը]

| Ռուքմինի Դևի
रुक्मिणी देवी अरुंडेल |
| --- |
|  |
| Ծնվել է | փետրվարի 29, 1904(1904-02-29) |
| Ծննդավայր | Մադուրայ, Մադրաս նահանգ, Բրիտանական Հնդկաստան, Բրիտանական կայսրություն |
| Մահացել է | փետրվարի 24, 1986(1986-02-24) (81 տարեկան) |
| Մահվան վայր | Չեննայ, Հնդկաստան |
| Քաղաքացիություն |  Հնդկաստան,  Բրիտանական Հնդկաստան և  Հնդկաստանի տիրապետություն |
| Մասնագիտություն | քաղաքական գործիչ և պարուհի |
| Ամուսին | George Arundale? |
| Զբաղեցրած պաշտոններ | Ռաջյա Սաբհայի անդամ |
| Պարգևներ և մրցանակներ |  Սանգիտ Նատակ ակադեմիայի պարգև Kalidas Samman? Sangeet Natak Akademi Fellowship? և Սանգիտ Նատակ ակադեմիայի անդամ |
| 🌐 | kalakshetra.in/newsite |
|  Rukmini Devi Վիքիպահեստում |

**Ռուքմինի Դևի** ամուսնու ազգանվամբ՝ (Արենդեյլ ( Arundel), փետրվարի 29, 1904(1904-02-29), Մադուրայ, Մադրաս նահանգ, Բրիտանական Հնդկաստան, Բրիտանական կայսրություն - փետրվարի 24, 1986(1986-02-24), Չեննայ, Հնդկաստան), հնդիկ պարուհի, հասարակական գործիչ։

Կրթությունն ստացել է Արվեստի ակադեմիայում (Կալակշետրա), ուր կատարելապես տիրապետել է «Բհարատ Նատյամ» և կատակհալի ոճի հնդկական պարերին։ 1944 թ. ավարտել Էմադրասի համալսարանի երաժշտության բաժինը։ «Բհարատ նատյամի» վերածնունդը պատկանում է Ռուէմինի Դևիին։ Հանդես է եկել նաե որպես բալետմայստեր («Կուտրալա Կուրվանաջի», 1944 թ., «Սիտա Սվայամվարամ», 1954 թ.)։ Ռուքմինի Դևին Հնդկաստանի Հանրապետության պառլամենտի անդամ է (1952 և 1956 թթ. եղել է Պառլամենտի պետական խորհրդի անդամ), ՅՈԻՆԵՍԿՕ-ի մշակույթի բաժնի անդամ, Հնդկաստանի մի շարք կայացութատերական կազմակերպությունների և մշակութային հիմնարկությունների ներկայացուցիչ ու պատվավոր անդամ։ 1956 թ. պարգևատրվել է հնդկ․ «Պադմա Բհուշան» շքանշանով, 1957 թ.՝ շահել մրցանակ «Բհարատ Նատյամի» լավագույն կատարման համար։ Հյուրախաղերով հանդես է եկել Եվրոպայում և ԱՄՆ-ում։

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռուքմինի Դևի» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 104)։*  |